Roman Abramowitsj

Roman Arkadiewitsj Abramowitsj (Russies: Роман Аркадьевич Абрамович, IPA: [rɐˈman ɐrˈkadʲjɪvʲɪtɕ ɐbrɐˈmovʲɪtɕ]; gebore 24 Oktober 1966) is ’n Russies-Israeliese sakeoligarg en politikus. Hy is die voormalige eienaar van Chelsea, ’n Premier League-sokkerklub in Londen, Engeland, en is die hoofeienaar van die private beleggingsmaatskappy Millhouse. Hy het Russiese, Portugese en Israeliese burgerskap.

Hy was voorheen die goewerneur van die Tsjoekotka Outonome Okrug van 2000 tot 2008. Volgens Forbes was Abramowitsj se netto waarde in 2021 ongeveer VS$14,5 miljard, wat hom die tweede-rykste persoon in Israel gemaak het. Daarna het sy rykdom in 2022 tot $6,9 miljard afgeneem voordat dit weer in 2023 tot $9,2 miljard gestyg het. Abramowitsj het homself verryk in die jare ná die ineenstorting van die Sowjetunie in die 1990’s, deur Russiese staatseiendomme teen pryse ver onder markwaarde te bekom tydens Rusland se omstrede “lenings-vir-aandele”-privatisasieprogram. Daar word geglo dat Abramowitsj ’n goeie verhouding met die Russiese president Wladimir Poetin het, hoewel hy dié bewering ontken het.

 Verwysings 

Kategorie:Israelse entrepreneurs
Kategorie:Russiese politici
Kategorie:Geboortes in 1966
Kategorie:Lewende mense